Ad nuɣal ɣer wamek i nettfaq i leɛmer n yixerfiyen. Nettwali tuɣmas, yella wetni, yella urebɛi, yella usdes. Atni mi ara iɛeddi fell-as useggas ; ma iɛedda i usdes ad ihudd, ɣellint-as tuɣmas-is yiwet yiwet, ad yuɣal yewser. Daɣen lmal nettelles-iten nettekkes-asen taḍuṭ, nettekkes-itt s lemqes. Acimi i ten-nettelles, axaṭer ma yeffeɣ ad yeks xas ibzeg-d ur ihellek ara, axaṭer mi ara yesɛu taḍuṭ di tefsut ihellek, yettaɛer akken ad ikaw, nekni akken ad nerbeḥ tamɛict ad t-nsuffeɣ ad yeks mebla ma nexdem aɣbel.